WWE Mixed Match Challenge

WWE Mixed Match Challenge היא תוכנית אינטרנטית עונתית של ענף ההיאבקות המקצועית, השייך לארגון ההיאבקות ה-WWE, כשכל הקרבות הם קרבות זוגות מעורבים (מתאבק ומתאבקת). כמו כל אירועי השלם וצפה, הטורניר מורכב ממגוון קרבות שנבעו מעלילות מתוסרטות. העונה הראשונה שודרה ב-16 בינואר 2018 ב-Facebook Watch וכללה 12 פרקים. כל פרק ארך בין 20 ל-25 דקות וכלל קרב אחד בלבד. תוכנית זו שודרה מיד לאחר התוכנית 205 לייב.

ב-4 בספטמבר 2018 ארגון ה-WWE הודיע על חידוש התוכנית לעונה 2, כשהפעם היא תעלה ב-18 בספטמבר, מיד לאחר התוכנית סמאקדאון. עוד נודע שהתוכנית תכלול 14 פרקים. כל פרק יארך כחצי שעה (לפני כן תהיה תוכנית של עשר דקות אשר תסקר את מה שעומד להתרחש) ויהיו בו שני קרבות.

עונה 1

הקבוצות כללו מתאבק ומתאבקת משני המותגים: Raw וסמאקדאון. בעונה הראשונה, הקבוצות התחרו במטרה לזכות במאה אלף דולר ולתרום אותם לעמותה לבחירתם. אנזו אמורה היה אמור לקחת חלק בטורניר, אך לא היה יכול להשתתף בשל שפעת והוחלף על ידי אפולו קרוז. סמואה ג'ו תוכנן להיות השותף של ביילי, אך הוא נפצע והוחלף על ידי אליאס. אלישיה פוקס ספגה שבר בעצם הזנב והוחלפה בטורניר על ידי מנדי רוז.

בעונה זו, המיז ואסקה הוכתרו כזוכים בטורניר. הם תרמו את כסף הזכייה לעמותת Rescue Dogs Rock.

הטורניר

הסיבוב הראשון

טבלת המפגשים בין הקבוצות פורסמה ב-11 בינואר 2018 באתר הרשמי של ה-WWE. באחד מחצאי הגמר, הקהל היה יכול להצביע בפייסבוק במטרה להחזיר את אחת הקבוצות שלקחו חלק בכל הטורניר ולתת לה הזדמנות שנייה.

רבעי הגמר

חצאי הגמר והגמר

(*) - דניאל בריאן נבחר לשופט המיוחד של הקרב לאחר הצבעת קהל.

(**) - קבוצה זו קיבלה הזדמנות שנייה לאחר ש-40% מהקהל הצביעו בעדה.

(***) - בקי לינץ' החליפה את שארלוט פלייר בעקבות ניתוח שעברה פלייר.

צוות שידור

עונה 2

העונה השנייה עלתה לאוויר ב-18 בספטמבר 2018 ב-Facebook Watch. בעונה זו, הקבוצות משתתפות בשיטת ראונד רובין (שיטה שבה כל קבוצה פוגשת את כל הקבוצות האחרות). הגמר של העונה השנייה נערך באירוע TLC: שולחנות, סולמות וכיסאות, ב-16 בדצמבר.

ב-12 בנובמבר, נודע שהזוג המנצח של העונה השנייה יזכה כל אחד בזכות להיכנס לקרב הרויאל ראמבל (גברים ונשים) כמספר 30. בנוסף לכך, הזוג המנצח יזכה בחופשה ממומנת לכל מקום בעולם.

בעונה זו, R-טרות' וכרמלה הוכתרו כזוכים בטורניר, שבו זכו כל אחד מהם בזכות להיכנס כמספר 30 לקרב הרויאל ראמבל שלו ובנוסף בחופשה ליעד נבחר. הם בחרו במשרדי ה-WWE, שנמצאים בסטמפורד, קונטיקט.

פציעות
 אלכסה בליס הייתה אמורה להשתתף בטורניר עם ברון סטרומן, אך פציעה בידה גרמה לאמבר מון להחליף אותה.
 סשה בנקס הייתה אמורה לקחת חלק בטורניר לצד בובי לאשלי, אך ב-21 בספטמבר נודע שגם בנקס נפצעה והיא תוחלף על ידי מיקי ג'יימס.
 קווין אואנס היה אמור לקחת חלק בקרב השני לעונה לצד נטליה, אך ב-9 באוקטובר נודע שאואנס סבל מפציעה בקרסול בשל תקיפה מצד בובי לאשלי לילה קודם לכן בתוכנית Raw, מה שהשאיר את נטליה ללא שותף. ב-12 באוקטובר, בובי רוד נבחר להיות השותף החדש של נטליה.
 ב-13 בנובמבר, הג'נרל מנג'ר של סמאקדאון, פייג', הודיעה ש-AJ סטיילס לא ייקח חלק בקרב של אותה התוכנית בשל תקיפתו של דניאל בריאן בתוכנית סמאקדאון דקות ספורות לפני כן. ג'ף הארדי החליף אותו כשותף של שארלוט פלייר, לאחר מכן, הוחלט שהארדי ימשיך להיות השותף של פלייר בטורניר.
 ב-21 בנובמבר, האתר הרשמי של ה-WWE דיווח שברון סטרומן לא ייקח חלק בשארית התחרות עקב פציעה שספג במרפקו, שעבורה יצטרך לעבור ניתוח. ב-26 בנובמבר, הג'נרל מנג'ר הנבחר, ברון קורבין, הכריז שהשותף החדש של אמבר מון יהיה קורט הוקינס.
 ב-10 בדצמבר, נודע שבאלור לא יוכל להמשיך ולהתחרות בשלב חצי הגמר, מה שהשאיר את ביילי ללא שותף. אפולו קרוז, שהיה השותף של ניה ג'קס בעונה הראשונה לאחר שאנזו אמורה לא יכל לקחת חלק עקב שפעת, נבחר להיות השותף החדש של ביילי.

טבלת ניקוד

פלייאוף

צוות שידור

קישורים חיצוניים
 

 WWE Mixed Match Challenge בפייסבוק
 WWE Mixed Match Challenge  ב-IMDb

הערות שוליים

מופעי ה-WWE
נשים ב-WWE